Raamattu – alussa loi Jumala...

Raamattu – alussa loi Jumala... (myös Raamattu... alussa loi Jumala; ; myös lyhyt nimike The Bible; ) on vuonna 1966 ensi-iltansa saanut John Hustonin ohjaama ja Dino De Laurentiisin tuottama yhdysvaltalais-italialainen eeppinen draamaelokuva, joka kertoo Raamatun ensimmäisen Mooseksen kirjan 22 ensimmäistä lukua Aatamista ja Eevasta Iisakiin asti. Raamattu – alussa loi Jumala... oli tarkoitus olla ensimmäinen kolmesta elokuvasta, jotka perustuvat Vanhaan testamenttiin, mutta jatko-osia ei koskaan tehty.

Raamattu – alussa loi Jumala... -elokuvan tuotantoyhtiönä oli tuottaja De Laurentiisiin oma elokuvayhtiö ja levittäjäyhtiönä 20th Century Fox. Elokuvan keskeisimpiä näyttelijöitä ovat Michael Parks Aatamina, Ulla Bergryd Eevana, Richard Harris Kainina, John Huston Nooana, Stephen Boyd Nimrodina, George C. Scott Abrahamina, Ava Gardner Saarana ja Peter O’Toole kolmena enkelinä. Raamattu – alussa loi Jumala... voitti neljä David di Donatello -palkintoa, ja lisäksi elokuva oli ehdokkaana Oscar-palkintoon ja Golden Globeen.

Juoni
Raamattu – alussa loi Jumala... kertoo Raamatun ensimmäisen Mooseksen kirjan ensimmäiset 22 lukua. Elokuva alkaa luomiskertomuksesta, jonka jälkeen elokuva käsittää Aatamin ja Eevan sekä heidän jälkikasvunsa Kainin ja Abelin synkän tarinan, Nooan arkin ja vedenpaisumuksen, Baabelin tornin, Abrahamin koettelemukset ja syntisten Sodoma ja Gomorran hävitykset.

Näyttelijät

Tuotanto
Ulla Bergryd oli antropologiopiskelija Ruotsin Göteborgissa, kun kykyjenetsijä löysi hänet museosta.Heimbuecher, Ruth; ’Bible’s’ Eve Disliked Her Fig Leaf Costume, The Pittsburgh Press, 19. lokakuuta 1966, s. 43. Viitattu 11.10.2014.  Bergryd palkattiin nopeasti Eevan rooliin. Ohjaaja John Huston alun perin harkitsi Alec Guinnessia ja Charles Chaplinia Nooan rooliin, mutta Guinness ei ollut tavoitettavissa ja Chaplin kieltäytyi roolista. Huston lopulta päätti itse näytellä Nooan roolin.Pearson, Howard; A Director Speaks - Huston: 'Bible' Unique Film, The Deseret News, 19. lokakuuta 1966, s. 19. Viitattu 11.10.2014.  Ava Gardner oli aluksi ollut vastahakoinen Saaran roolin suhteen, mutta otti roolin vastaan Hustonin suostuteltua hänet siihen.The Spokesman-Review, 6. syyskuuta 1964, s. 19; Biblical Role Scares Ava. Viitattu 11.10.2014.  Ohjaaja Huston yritti alkujaan saada elokuvan säveltäjäksi Ennio Morriconea, mutta sopimusteknisten yksityiskohtien vuoksi suunnitelma epäonnistui.

Elokuvan budjettina oli 15-18 miljoonaa dollaria, ja se kuvattiin lähinnä Italiassa. Italiassa elokuvan kuvauspaikkoina olivat Rooma, Sardinia, Sisilia ja Roomassa sijaitsevat Dino De Laurentiisin tuotantoyhtiön studiot. Elokuvan kohtauksia otettiin myös Marokossa, Israelissa ja Egyptissä. Elokuvan kuvaukset kestivät yli seitsemän kuukautta toukokuusta joulukuuhun vuonna 1964.

Elokuvan kallein osa oli Nooan arkista kertova tarina, johon kului kolme miljoonaa dollaria.Ark Easier For Noah To Build, The Deseret News, 2. helmikuuta 1965, s. 6. Viitattu 11.10.2014.  Arkin rakentamiseen tarvittiin yli 500 työntekijää, ja tarinassa käytetyt eläimet lainattiin saksalaisesta eläintarhasta.Hughes, Howard, Cinema Italiano - The Complete Guide From Classics To Cult, 2011, s. 70. London - New York: I. B. Tauris. . Viitattu 11.10.2014. 

Julkaisu ja vastaanotto
Raamattu – alussa loi Jumala... sai Yhdysvaltain ensi-iltansa New Yorkin Leow’s State Theatressa 28. syyskuuta vuonna 1966.Crowther, Bosley; The Bible (1966) The Screen: ’The Bible’ According to John Huston Has Premiere: Director Plays Noah in Film at Loew’s State Fry's Script Is Limited to Part of Genesis. The New York Times, 29. syyskuuta 1966. Viitattu 11.10.2014.  Ensi-illan jälkeisenä päivänä Ava Gardner sanoi, että hän ei ollut elämänsä aikana koskaan nauttinut yhtä paljon kuin Raamattu – alussa loi Jumala... -elokuvan tekemistä.Boyle, Hal, Sarasota Journal, 5. lokakuuta 1966, s. 12; Ava Gardner Declares Public Image Not Real. Viitattu 11.10.2014.  Elokuva osoittautui suureksi yleisömenestykseksi. Alkuperäisen teatterilevityksensä aikana Raamattu – alussa loi Jumala... tuotti Yhdysvalloissa 15 miljoonaa dollaria, joka on noussut melkein 35 miljoonaan dollariin.Solomon, Aubrey. Twentieth Century Fox: A Corporate and Financial History (The Scarecrow Filmmakers Series), s. 230. Lanham, Maryland: Scarecrow Press, 1989. . Viitattu 11.10.2014.  20th Century Fox vastasi elokuvan levityksestä Yhdysvalloissa vuonna 1966. Suomessa elokuva sai ensi-iltansa 11. marraskuuta 1966 Savoy-elokuvateatterissa. Ilmestyessään Raamattu – alussa loi Jumala... sai kriitikoilta myönteiset arvostelut.

Raamattu – alussa loi Jumala... on julkaistu VHS:nä, DVD:nä ja Blu-raynä. Elokuva julkaistiin Yhdysvalloissa VHS:nä vuonna 1995, DVD:nä vuonna 2001 ja Blu-raynä vuonna 2011. Suomessa elokuva julkaistiin DVD:nä 16. kesäkuuta 2006 ja Blu-raynä 29. elokuuta 2014.

Palkinnot ja ehdokkuudet
Palkinnot ja palkintoehdokkuudetVuosiPalkintoKategoriaEhdokasTulos1966 David di Donatello  Paras elokuva  Dino De Laurentiis   Paras ulkomaalainen ohjaaja  John Huston   Paras kuvaus  Giuseppe Rotunno   Paras lavastus  Mario Chiari  1967  Oscar-palkinto  Paras musiikki Toshirō Mayuzumi   Golden Globe  Paras musiikki  Nastro d’argento  Paras lavastus  Mario Chiari   Paras elokuva  Dino De Laurentiis   Paras kuvaus (värielokuva)  Giuseppe Rotunno   Paras puvustus  Maria De Matteis   National Board of Review  Vuoden 10 parasta elokuvaa  

Lähteet

Aiheesta muualla



 Raamattu – alussa loi Jumala... TCM Movie Databasessa 

Luokka:Vuoden 1966 yhdysvaltalaiset elokuvat
Luokka:Yhdysvaltalaiset draamaelokuvat
Luokka:Italialaiset draamaelokuvat
Luokka:Raamattuun pohjautuvat elokuvat
Luokka:John Hustonin ohjaamat elokuvat